আইসেল তুগলুক
আইসেল তুগলুক (উচ্চারিত [ajsel ˈtuːɫuk]; জন্ম ১৭ জুলাই ১৯৬৫, এলিজা, তুরস্ক) একজন কুর্দি রাজনীতিবিদ এবং তুরস্কের ডেমোক্রেটিক সোসাইটি পার্টির (ডিটিপী) প্রতিষ্ঠাতা সদস্যা। তিনি ইস্তাম্বুল বিশ্ববিদ্যালয় থেকে আইনে স্নাতক হন এবং তারপরে আইনজীবী হিসাবে কাজ করেন। তিনি আগে সোশ্যাল ল রিসার্চেস ফাউন্ডেশন বোর্ড কাউন্সিলের সদস্যা ছিলেন। তিনি বর্তমানে ইস্তাম্বুলের কাছে অবস্থিত কোকাইলি টাইপ-এফ কারাগারে বন্দী আছেন।